CELEX: 32011R0151
Language: sl
Date: 2011-02-18
Title: Uredba Komisije (EU) št. 151/2011 z dne 18. februarja 2011 o spremembi Priloge I k Uredbi Evropskega parlamenta in Sveta (ES) št. 854/2004 v zvezi s farmsko gojeno divjadjo  Besedilo velja za EGP

19.2.2011   
            
            
               SL
            
            
               Uradni list Evropske unije
            
            
               L 46/17
            
         UREDBA KOMISIJE (EU) št. 151/2011
   z dne 18. februarja 2011
   o spremembi Priloge I k Uredbi Evropskega parlamenta in Sveta (ES) št. 854/2004 v zvezi s farmsko gojeno divjadjo
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Evropskega parlamenta in Sveta (ES) št. 854/2004 z dne 29. aprila 2004 o določitvi posebnih predpisov za organizacijo uradnega nadzora proizvodov živalskega izvora, namenjenih za prehrano ljudi, (1) ter zlasti člena 17(1) Uredbe,
   ob upoštevanju naslednjega:
   
               (1)
            
            
               Uredba (ES) št. 854/2004 določa posebna pravila za organizacijo uradnega nadzora proizvodov živalskega izvora, namenjenih za prehrano ljudi.
            
         
               (2)
            
            
               Poglavje VII Oddelka IV Priloge I k Uredbi (ES) št. 854/2004 določa posebne zahteve za uradni nadzor farmsko gojene divjadi in njenega mesa. Ena od navedenih zahtev navaja, da mora pregledano farmsko gojeno divjad ali njeno meso spremljati spričevalo, ki ustreza enemu od vzorcev iz Poglavja X k navedenemu oddelku.
            
         
               (3)
            
            
               Uredba (ES) št. 853/2004 Evropskega parlamenta in Sveta z dne 29. aprila 2004 o posebnih higienskih pravilih za živila živalskega izvora (2) določa, da lahko nosilci živilske dejavnosti z dovoljenjem pristojnega organa in pod določenimi pogoji na mestu izvora zakoljejo farmsko gojene ratite ter nekatere farmsko gojene parkljarje in kopitarje. Navedeni pogoji zlasti vključujejo zahtevo, da zaklane živali v klavnico spremlja izjava nosilca živilske dejavnosti, ki je živali vzredil, ter certifikat, ki ga je izdal in podpisal uradni ali odobreni veterinar. Certifikat, ki ga je izdal in podpisal uradni ali odobreni veterinar, med drugim potrjuje pravilni zakol in izkrvavitev ter datumu in čas zakola.
            
         
               (4)
            
            
               Uredba (ES) št. 853/2004, kakor je bila spremenjena z Uredbo Komisije (EU) št. 150/2011 (3), v določenih primerih dovoljuje, da so potrditev pravilnega zakola in izkrvavitve ter datum in čas zakola vključeni v izjavo nosilca živilske dejavnosti.
            
         
               (5)
            
            
               V takih primerih je primerno zagotoviti, da uradni ali odobreni veterinar izvede redni pregled o tem, kako oseba izvede zakol in izkrvavitev živali. Poglavje VII oddelka IV Priloge I k Uredbi (ES) št. 854/2004 je zato treba ustrezno spremeniti.
            
         
               (6)
            
            
               Poleg tega je vzorec zdravstvenega spričevala za živali, zaklane na gospodarstvu, določen v delu B poglavja X oddelka IV Priloge I k Uredbi (ES) št. 854/2004. Navedeni vzorec zdravstvenega spričevala vključuje tudi izjavo, ki potrjuje pravilni zakol in izkrvavitev. V primerih, kadar je takšna potrditev del izjave nosilca živilske dejavnosti, je treba zagotoviti novi vzorec zdravstvenega spričevala.
            
         
               (7)
            
            
               Uredbo (ES) št. 854/2004 je zato treba ustrezno spremeniti.
            
         
               (8)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Priloga I k Uredbi (ES) št. 854/2004 se spremeni v skladu s Prilogo k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 18. februarja 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 139, 30.4.2004, str. 206.
   
      (2)  UL L 139, 30.4.2004, str. 55.
   
      (3)  Glej stran 14 tega uradnega lista.
   
      PRILOGA
      Oddelek IV Priloge I k Uredbi (ES) št. 854/2004 se spremeni:
      
                  1.
               
               
                  Del A poglavja VII se spremeni:
                  
                              (a)
                           
                           
                              točka 4 se nadomesti z naslednjim:
                              
                                          „4.
                                       
                                       
                                          Spričevalo, ki je v skladu z vzorcem iz poglavja X, del A, spremlja žive živali, pregledane na gospodarstvu. Spričevalo, ki je v skladu z vzorcem iz poglavja X, del B, spremlja živali, pregledane in zaklane na gospodarstvu. Spričevalo, ki je v skladu z vzorcem iz poglavja X, del C, spremlja živali, pregledane in zaklane na gospodarstvu v skladu s točko 3a oddelka III Priloge III k Uredbi (ES) št. 853/2004.“;
                                       
                                    
                        
                              (b)
                           
                           
                              doda se naslednja točka 5:
                              
                                          „5.
                                       
                                       
                                          Kadar pristojni organ odobri, da nosilec živilske dejavnosti potrjuje pravilni zakol in izkrvavitev živali, uradni ali odobreni veterinar izvede redni pregled o tem, kako oseba izvede zakol in izkrvavitev živali.“
                                       
                                    
                        
            
                  2.
               
               
                  V poglavju X se doda del C:
                  „C.   VZOREC ZADRAVSTVENEGA SPRIČEVALA ZA FARMSKO GOJENO DIVJAD, ZAKLANO NA GOSPODARSTVU v skladu s točko 3a oddelka III Priloge III k Uredbi (ES) št. 853/2004.